

**Нұр-Сұлтан қаласы аумағында карантиндік арамшөп арам сояулармен зақымданған алқаптар көлемінде карантин режимінің күшін жою және "Нұр-Сұлтан қаласының аумағында карантиндік режимді енгізе отырып, карантинді аймақтарды белгілеу туралы" Нұр-Сұлтан қаласы әкімдігінің 2021 жылғы 4 тамыздағы № 505-2632 қаулысына өзгеріс енгізу туралы**

Нұр-Сұлтан қаласы әкімдігінің 2022 жылғы 6 сәуірдегі № 505-1014 қаулысы. Қазақстан Республикасының Әділет министрлігінде 2022 жылғы 14 сәуірде № 27561 болып тіркелді

      "Өсімдіктер карантині туралы" Қазақстан Республикасы Заңының 9-1-бабының 3) тармақшасына, "Қазақстан Республикасындағы жергілікті мемлекеттік басқару және өзін-өзі басқару туралы" Қазақстан Республикасы Заңының 37-бабының 1-тармағына, "Қазақстан Республикасы Ауыл шаруашылығы министрлігі Агроөнеркәсіптік кешендегі мемлекеттік инспекция комитетінің Нұр-Сұлтан қаласы бойынша аумақтық инспекциясы" мемлекеттік мекемесінің 2022 жылғы 29 наурыздағы № 02-12/134 ұсынымына сәйкес Нұр-Сұлтан қаласының әкімдігі ҚАУЛЫ ЕТЕДІ:

      1. Нұр-Сұлтан қаласы аумағында карантиндік арамшөп арам сояулармен зақымданған алқаптар көлемінде келесі жер телімдерінде карантин режимінің күші жойылсын:

      1) Қабанбай батыр даңғылы, № 9/2 ("Премьера – 3" тұрғын үй кешені);

      2) теміржолдар (Железнодорожный тұрғын алабы), 22-жолдағы табельдік будка;

      3) теміржолдар (Нұр-Сұлтан қаласының теміржол вокзалы), М212 белгісі, 10-аудан.

      2. "Нұр-Сұлтан қаласының аумағында карантиндік режимді енгізе отырып, карантинді аймақтарды белгілеу туралы" Нұр-Сұлтан қаласы әкімдігінің 2021 жылғы 4 тамыздағы № 505-2632 қаулысына (Нормативтік құқықтық актілерді мемлекеттік тіркеу тізілімінде № 23868 болып тіркелген) мынадай өзгеріс енгізілсін:

      көрсетілген қаулының қосымшасы осы қаулының қосымшасына сәйкес жаңа редакцияда жазылсын.

      3. "Нұр-Сұлтан қаласының Қалалық орта сапасы және бақылау басқармасы" мемлекеттік мекемесінің басшысы Қазақстан Республикасының заңнамасында белгіленген тәртіпте:

      1) осы қаулының Қазақстан Республикасының Әділет министрлігінде мемлекеттік тіркелуін;

      2) осы қаулы ресми жарияланғаннан кейін оның Нұр-Сұлтан қаласы әкімдігінің интернет-ресурсында орналастырылуын қамтамасыз етсін.

      4. Осы қаулының орындалуын бақылау Нұр-Сұлтан қаласы әкімінің жетекшілік ететін орынбасарына жүктелсін.

      5. Осы қаулы оның алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Нұр-Сұлтан қаласының әкімі* | *А. Кульгинов* |

|  |  |
| --- | --- |
|  | Нұр-Сұлтан қаласы әкімдігінің 2022 жылғы 6 сәуірдегі № 505-1014 қаулысына қосымша Нұр-Сұлтан қаласы әкімдігінің 2021 жылғы 4 тамыздағы № 505-2632 қаулысына қосымша |

**Нұр-Сұлтан қаласының аумағында карантиндік режим енгізілген карантиндік аймақтар**

|  |  |  |
| --- | --- | --- |
| № | Карантиндік аймақтардың орналасқан жері | Зақымданған алқап, гектар |
| Жатаған у кекіре | |  |
| 1. | Теміржолдар (Нұр-Сұлтан қаласының теміржол вокзалы), М212 белгісі, 10-аудан | 0,002 |
| 2. | Теміржолдар (Железнодорожный тұрғын алабы), 5-пикет, 2-жұп жолдың 501 километрі | 0,003 |
| Жатаған у кекіре бойынша барлығы | | 0,005 |
| Арам сояулар | |  |
| 3. | Жазушылар шағынгүлбағы ("Ақсу" қонақ үйі ауданы) | 0,0014 |
| 4. | Қазақстан халқы Ассамблеясының бейбітшілік және келісім саяжолы | 0,001 |
| 5. | Теміржолдар (Өндіріс тұрғын алабы), 8-пикет, 39-разъезге қарай 887-888 километр | 0,005 |
| 6. | Теміржолдар (Нұр-Сұлтан қаласының теміржол вокзалы), 9-вагон депосы | 0,5 |
| 7. | Райымбек батыр және Қ. Бекхожин көшелерінің қиылысы | 0,001 |
| 8. | Теміржолдар ("Сороковая" бекеті, "Азия Ойл" жанар май құю станциясына жақын) | 0,001 |
| Арам сояулар бойынша барлығы | | 0,5094 |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК